Аҧсны Аҳәынҭқарра Ахада Аслан Бжьаниа Алада Уаҧстәыла ажәлар рышҟа ааҧхьара ҟаиҵеит ареспубликаҟны ауаажәларра-политикатә ҭагылазаашьа аибарххара инамаданы.
“Акыр иаҧсоу аҩызцәа!
Аҧсны аҵыхәтәантәи амшқәа Алада Уаҧстәыла ареспубликаҟны имҩаҧысуа ауаажәларратә-политикатә хҭысқәа зҿлымҳара ду аҭаны иазыӡырҩуеит.
Акыр иаҧсоу ҳашьцәа-ауаҧсаа, атәыла аполитикатә мчқәа зегьы рышҟа, Алада Уаҧстәыла ҧхьаҟатәи рҧеиҧш бзиа ахьӡала ааҧхьара ҟасҵоит диалогла, ҭынчмҩала апроблемақәа рыӡбаразы. Ҳашьцәа ауаҧсааи ҳареи ахақәиҭреи ахьыҧшымреи рзы азеиҧш қәҧара ҳаиднакылеит, иахьа ауаҧсаа рыҩнаҭаҟны имҩаҧысуа ахҭысқәа гәҭынчрала ҳзырзыҧшӡом. Ҳажәларқәа ирхыргаз ауадаҩрақәа рнаҩс ибзиаӡаны ирдыруеит аҭынч ҧсҭазаара аҵакы.
Агәра згоит, ҭоурыхла ҟәыҕара згым ауаҧс жәлар аибачҳара, аҳаҭыреиқәҵара аарҧшны, ишьақәгылаз аҭагылазаашьа азинтә механизмқәа рхархәарала алҵра шрылшо
Алада Уаҧстәыла ажәлар зегьы ирзеиҕьасшьоит аҭынчреи аизҳазыҕьареи!”
Возврат к списку